تورکیه، بیرلشمیش میللت‌لر تشکیلاتی‌نین (بمت) جامو کشمیر پروبلمی‌نین حلّینده داها آکتیو رول آلماسی چاغیریشی ائتدی.
تورکیه خاریجی ایشلر ناظیرلیگین‌دن ائدیلن یازی‌لی آچیقلامادا، پروبلمین دیالوق یولو ایله حل اولونماسی‌نین اهمیتینه دقت چکیله‌رک، جامو کشمیر موضوعسوندا بیرلشمیش میللت‌لر گووئنلیک قورولوندا دونن هیندیستان-پاکیستان باشلیغییلا تشکیل ائدیلن مصلحتلشمه‌لره، بؤلگه‌ده تضییقین آشاغی سالینماسی و دیپلوماسینین اؤنه چیخاریلماسی باخیمین‌دان ممنونیتله قارشیلاندیغی ایفاده ائدیلدی.
آچیقلامادا، بو ایفاده‌لره یئر وئریلدی:
بیرلشمیش میللت‌لر تشکیلاتی‌نین داها اوّل آلدیغی قرارلار چرچیوه‌سینده پروبلمین حلّی اوچون داها آکتیو رول اویناماسی لازیم اولدوغونا اینانیریق.
پروبلئمین بون‌دان سونرا دا علاقه‌دار طرف‌لر آراسیندا بئینلخالق حقوق اساسیندا و دیالوق یولو ایله حل ائدیلمه‌سی تمننیمیزدیر تازالیریق، اعتیدال و گرگین‌لیگی آرتیریجی تک طرف‌لی آددیم‌لاردان قاچینیلماسی چاغیریشیندا اولوروق.
